钦定古今图书集成/历象汇编/庶征典/第060卷 > 《观象玩占》 > 《又五音占风》
## 钦定古今图书集成/历象汇编/庶征典/第060卷 > 《观象玩占》 > 《又五音占风》

谓“甲子、乙丑商，丙寅，丁卯征”之类。他仿此。

宫日：大风，必有土功。若从申酉上来，有征召事；卯酉
上来，施恩事；辰戌上来，多疾病；寅丑上来，有山崩；子
上来，有贼在北。

征日，大风扬砂，子上来为符文书，卯酉上来为大火
灾，辰上来为惊，巳亥上来人多死，午上来土功兴，寅
丑上来亦为火灾，申上来为贼，亥上来为客伤。
羽日，大风籴贵。〈以下原本阙〉

商日大风，子午上来，大兵入界；巳上来，有归义人；未
上来，财物散；申上来，白衣会；酉上来，兵大战；戌上来，
大兵至；亥上来，大丧；丑上来，有大灾；辰上来，盗贼公
事；卯上来，有雨。一曰：凡商日风，边将忧。

《角》日：风，皆为有兵；动征，有大会聚敛人财；动羽上为
土工，若大雨；动商为大兵；动角，为边兵；动宫有忧。